TÖRVÉNYEINK TÖRTÉNETE AZ AUSZTRIAI HÁZ ALATT. 273 
lovakat tulajdon bútoraik vitelére használnák , becsület-veszteséggel bün- 
tetni rendelik. 
Az 52. és 53-ik ágazatokban az ingyenes munkákróli rendelkezhe- 
tésre országunk rendei a had menetelét bevárandónak ítélvén, addiglan csak 
azt rendelik: hogy az ily munkák hátramaradott váltságai hajtassanak be, 
és a vármegyék a bevett sommákról számadást vegyenek. 
Az 54. és 55-dik ágazatban országunk rendei a királyi felséget ké- 
rik: hogy mind a magyarországi mind a slavóniai határszéleket katonák- 
kal lássa el, és a katonáknak zsoldjait pontosan fizettesse ; továbbá hogy a 
határszéli kapitányoknak, katonáknak és birtokosoknak kérelmeikre és til- 
takozásaikra még az országgyűlés szétoszlása előtt határozatot adjon ; végre 
hogy szegénységöket tekintve tett ajánlataikkal elégedjék meg. 
Az 56-dik ágazatban országunk rendei a királyi felségnek Báthory 
Zsigmond erdélyi fejedelemmel kötött szövetségi szerződésének ágazatait 
elfogadják, és szóról szóra ezen ágazathoz ragasztják, de mégis következő 
kérelmek előrebocsátásával: 1) Hogy azoknak , kiket akár a király akár a 
fejedelem ellenéhez-szítás miatt hivségtelenség szennyében marasztalt, régi 
jogaik és becsületök adassanak vissza. — 2) Hogy az erdélyiek nálunk és 
hazánkfiai Erdélyben akár birtoki jogok akár más ügyek miatt pörleked- 
hessenek, s nekiek irántok igazság szolgáltassék. — 3) Hogy Szabolcs , 
Ugocsa és Szatmár vármegyék egészlen a király hatalma alatt legyenek , 
mint addig mindég voltak, és azokat az erdélyi urak, mit addig néha-néha 
tettenek, ezután ne háborgassák. 
Az erdélyi fejedelemmel, Báthory Zsigmonddal, kötött szövetségi 
szerződés 1? ágazatra terjed, melyek közől közjogi tekintetből érdekesek : 
A 2-dik ágazat: hogy Erdély és azon magyarországi részek, me- 
lyeket eddig az erdélyi fejedelmek bírtak, úgymint Bihar, Marmaros, Kö- 
zép-Szolnok és Kraszna vármegyék, Báthory Zsigmond hercegnek és férfi- 
ági örököseinek országló hatalma alatt elsőszülöttség rendje szerint marad- 
janak , de mégis oly kötéssel: hogy ő felségét és Magyarországban ország- 
landó örököseit törvényes királyuknak elismerjék, és fejedelmi székbe lé- 
pésök alkalmával nekiek a hívség esküjét letegyék; továbbá hogy a her- 
cegnek férfiága kihalván, Erdély minden hozzátartozó birtokokkal, mint 
Magyarországnak valóságos és elválaszthatatlan tagja, ne másra, hanem ó 
felségére és Magyarhonban uralkodó maradékaira minden pörlekedés nél- 
kül szálljon, és erre mind a herceg mind az erdélyi rendek megesküdni 
MENTI, ÉVE. VIN. 2. 35 
